open-index/open-wikipedia-markdown huggingface dataset:
Густав Адольфонь гимназиясь

**Густав Адольфонь гимназиясь** () — сехте ташто Эстэнь масторонь важодиця таркатнень эйстэ. Панжозь 1631 иень даволковонь 16 чистэ, ашти кезэрень Ташто Таллинн таркасо Таллинн ошсо, Суур-Клоостри куросо, 16. Тонавтома келесь - эстэнь кель. Тонавтницянь ламочись - 1084 (2009).

## Историязо
1629 иестэ Ливония масторось кармась Швециянь пельксэкс ды шведэнь Густав II Адольф королесь мерсь теемс не модатнесэ од тонавтома таркат. Ревелень (Таллин ошонь икельце лемезэ) тонавтома тарканть панжизь Святой Михаэлень тейтерьавань монастырьсэ. Школань панжомазо теезель 1631 иень аштемковонь 6 чистэ.

1890—1917 иетнестэ гимназиясь кантнесь Российской императоронь Николай I лемензэ.

1917—1923 иетнестэ — Ревелень (Таллиннэнь) цёрань гимназия.

СССРэнь шкане лемдезель - № 1 Таллиннэнь средней школась.

## Содавикс тонавтницятне<sup><small></small></sup>
* Адо Андеркопп (1894—1941) — эстэнь политикань ды вийкирдиень ломань, дипломат, кулялопасо сёрмадей, витниця, спортсмен.
* Фëдор Иванович фон Вейссе (1792—1869) — медицинань доктор, российской педиатортнэде васенцесь, васенце эйкакшонь пичкамотаркань прявт Россиясо (Ине-Петрань ош).
* Фердинанд Видеман (1805—1887) — келеньсодыдей, финнэнь-угрань кельтнень содыдей, Ине-Петрань ошонь Наукань Академиянь академик (1857).
* Харри Мяннил — покш Венесуэлань бизнесмен, эст чачоманзо коряс, меценат ды содавикс Колумбонь икелень Американь шкинеань тевень-валонь пурныця.
* Юхан Партс — эстэнь масторонь политик, экономикань ды коммуникациянь министра 2007 иестэ, Эстэнь масторонь премьер-министра (2003—2005).
* Танфильев, Гавриил Иванович (1857—1928) — рузонь ды советэнь ботаник, моданьсодыдей ды географ.
* Харди Тиидус — артист.
* Тюлин, Юрий Николаевич (1893—1978) — советэнь музыкань содый, тонавтыця ды музыкань арсиця, РСФСРэнь искусствань заслуженной ломань.
* Барон Роман Фёдорович фон Унгерн-Штернберг (1885—1921) — рузонь генерал, содавикс ломань Ашо айгемасо Васоло Чилисема ёно.
* Файме Юрно — эстэнь масторонь  актриса ды модель.
* Эндель Иннос (1932—1992) — «Таллэкс» производствань прявтось,  Вийкирдиень премиянь лауреат.

## Содавикс тонавтыцятне
* Альфред Розенберг — Колмоце рейхень вийкирдиень ды политикань ломань, НСДАПонь вейке зярыя идиологтнэстэ, нацистэнь преступник.

## Лисьмапрят


## Литература
* *Tallinna 1. keskkool 1631—1981. NSV Liidu vanima keskkooli minevik ja tänapäev*. Составитель: Эндель Лаул, Таллин 1981

## Невтевкст
* Gustav Adolfi Gümnaasiumi koduleht Официальная страница
Физика

**Физика** ( — «пертьпелькс» эйстэ) — тона, косо ванновить пертьпельксэнь фундаментальной явлениятне ды закономерносттне. Физикань законтнэ видеть кода аэрикс, истя эрикс пертьпельксэнтень.
Таллинэнь англань келень марто тонавтнема колледж

**Таллинэнь англань келень марто тонавтнема колледж** () — Таллин ошсо, Эстэнь Мастор, школась, косо домкасто тонавтневи англань келесь. Тонавтницятне ушодкс, куншка ды прядома школань, 7 - 18 иесэ.

## Историязо
Таллинэнь 7-це куншка школась ульнесь теезь Таллинэнь французонь лицейстэ ды цёраэйкакшонь Якоб Вестхольмонь лемсэ гимназиястэ 1940 иестэ. Школась аштесь теке жо кудосо, косо ульнесь французонь лицеесь советэнь шкань икеле. Лемдязель Якоб Вестхольмонь лемсэ гимназиякс 1941 иестэ немецень оккупациянь вийкирдиень меремань коряс. 1944 иестэ тензэ ульнесь велявтозь 7-це Таллинэнь куншкань школань лемесь, кода Советэнь вийкирдийтне састь мекев.

1996 иестэ школась лемдезель Таллинэнь англань келень марто тонавтнема колледжекс ды тензэ макссть од кудо, конась ульнесь вачказь 1914 иестэ Ревель ошонь тейтерьавань коммерциянь ды микшнемань школань туртов.

## Содавикс тонавтницят
* Рейн Ланг, () юстициянь министра 
* Мария Листра () морыця
*Йоко Алендер (), политик ды архитекторось
*Джим Ашилеви (), сёрмадыцясь
*Кая Каллас (), политик
*Ану Ламп (), театрасо ды киносо налксиця
*Михель Рауд () морыця, гитарасо седий ды кулялопас сёрмадыця
*Меели Сёёт (), театрасо ды киносо налксиця

## Невтевкст
* Официальная страница
Ольга (киевень чинязава)

**О́льга Чинязава** (кез.-сканд. Helga), лемдязь — **Еле́на** (малав 893/920 — 969) — чинязава,  Киевень Русень ветицякс  945-це иестэ саезь 960-це иес кода регент Святослав вишка цёранзо вакссо, зярдо кулось сонзэ мирдезе киевень инязорось Игорь Рюриковичесь. Васенце Русень ветийтнень эйстэ, кие ваясь христианствас.

## Васеньце лисьмапрят
* «Повесть временных лет» (XII век) в переводе Д.&amp;nbsp;С.&amp;nbsp;Лихачёва: http://www.hrono.info/dokum/povest1.html, http://www.krotov.info/library/p/pvl.html
* Зарубежные источники по истории Руси как предмет исследования. 
* Константин Багрянородный, «О церемониях византийского двора», кн.2, гл.15
* Житіе святыя великія княгини Ольги

## Лисьмапрят

## Литературась

* Княгиня Ольга  — историк Н.&amp;nbsp;М.&amp;nbsp;Карамзин о княгине.
* *Рыбаков Б. А.* Язычество древней Руси. Ч. 2, гл. 7: Сказ о мудрой княгине Ольге
* *Butler, F.* Ol’ga’s Conversion and the Construction of Chronicle Narrative // Russian Review, 67, 2008. — № 2. — С. 230—242.
* Усачев А. С. Эволюция рассказа о происхождении княгини Ольги в русской книжности середины XVI в. // Псков в российской и европейской истории: Международная научная конференция: В 2 т. Т. 2. — М., 2003. — С. 329—335.
* *Бедина Н. Н.* Образ святой княгини Ольги в древнерусской книжной традиции (XII—XVI в.) //Древняя Русь. Вопросы медиевистики, 2007. — № 4 (30). — С. 8—12.
* *Диба Юрій*. Стовпоподібна споруда у мініатюрі Радивилівського літопису «Моління княгині Ольги»
* *Малкова, Н. А.* Святая княгиня Ольга как агиологический тип  // Религиоведение, 2011. — № 1. — С. 25-31.
* *Войтович Леонтій*. Вікінги в Центрально-Східній Європі: Загадки Ладоги і Пліснеська
* *Карпов А. Ю.* Княгиня Ольга. — М.: Молодая гвардия, 2009. — 376 с.: ил. — (Жизнь замечательных людей). — ISBN 978-5-235-03213-2.

## Невтевкст
* Княгиня Ольга на официальном сайте Псковской области   — перечисление связанных памятников и топонимов
* Княгиня Ольга
* Житие святой — популярное современное изложение биографии Ольги на основе всех источников (включая легенды).
* Ольгины камни  — почитание камней-следовиков, связанных с княгиней Ольгой.
* Елена Александровна Мельникова (ИнСлав РАН). Княгиня Ольга и мотив героического сватовства  — видеозапись доклада на круглом столе «Древняя Русь и германский мир в филологической и исторической перспективе»
Солавтома

[250px|right|thumb|[Эй|Эень солавтомась]]
**Солавтома** —  ютамо калгодо состояниясто вецанакс.
Чиняз

25-px|кенжешка|вить_кедь|Эрязанень чиняз
**Чиняз** (аваломанень лем — *чинязава*; , , , ) — сэрей мастачей лем Рузонь масторосо, Европасо, каназорксчинь кирдиця.

Инечиняз — сэрей мастачей лем Рузонь масторосо, куншкапингесэ — аорев масторонь кирдиця, XVIII пингестэ — инязоронзо эйкакшонстэнь лем. Куншкапингень Литвасо — сехсэрей кирдиця.
Резонанс

**Резонанс** (;  — «мерян» эйстэ) — кармавтома лыкамонь амплитуданть покш касома явлениясь, зярдо вейс прыть кармавтыця виенть полавтыця частотатне эсь лыкамонь системанть частотанзо марто.
Кошт

**Кошт** — газонь естественной човорявксс, васняяк  азотонь, конасасто ашти модань пертькоштось. Коштсонть ули чапамо чачтый, конась эряви ламо. Эрикс организмань эрямонь туртов (лексема, аэробат).

## Коштонь химиянь пелькст
thumb|250px|Коштонь пелькст
Ведьпрамо

[thumb|300px|Ореховкань ведьпрамо, [Сочи ош]]
**Ведьпрамо** (*ведьбрамо, торномка*) — лейсэ ведень прамо истямо таркасто, конась трокс юты леень чудема тарканть.
Кирдимастор

**Кирдимастор** (лиякс: **виймастор**, **инязоронь мастор**, ) — содазь формасо ветявиця велесядонь политикань структура (монархия, республика).
Демография

**Демогра́фия** ( — «раське»,  — «сёрмадан») — эрицятнень воспроизводствань закономерносттнеде тона, конась тонавты ламочи, естественной касоманть, иень шкань, тейтерьавань-цёраломанень пурнавксонть ды лия мезе.
Калацька

**Калацька**, **курканолго**, **ṽeṙḡỉzḛṅ bajaga** (, ) — те буе ламоиень тикшень касовксонь. Курканолгонсетнень раськесь (*Primulaceae*). Ламонест видтнэнь эйсэ — мазыйстэ цециця вишкинька тикшеть.

## Лемесь
Лемезэ саяви латинэнь валстонть  («васенце») ды смутесь мейсэ: цецить сынь тунда, васенцекс, сех васенцекс, зярдо ловось кува-кува ашти.

## Тикшень лемтне
* Тундонь курканолго — (, )

## Фотокувт

Артовкс:Primula balbisii (Rax).jpg|130px|center|('''''Primula allionii''''')
Артовкс:Dodecatheonclevelandii1.jpg|130px|center|(*[[Primula clevelandii]]*)
Артовкс:Primula_elatior_170405a.jpg|130px|center|(*[[Primula elatior]]*)
Артовкс:Dodecatheon dentatum.jpg|130px|center|(*[[:c:Primula latiloba|***Primula latiloba***]]*)
Артовкс:Primula mollis flower.jpg|thumb|130px|center|Primula mollis
Артовкс:Primula edgeworthii Nepal.JPG|thumb|130px|center|(*[[Primula nana]]*)

## Литературась
* 
* Первоцвет 
* 
* 

## Невтевкст
* 
* Primula World — виды, гибриды и сорта, информация и фотографии.
* ''Первоцвет'' на сайте USDA NRCS
Торпинге

**Торпинге** — общественно-политической зыян; башка саезь политической ды экономической цельтнень топавтомаст кис мастортнэнь ды нациятнень ютксо отношениятне молить видьстэ оружиянь тевс нолдамо ды лия нарьгамо средствань вельде.

### Кезэреньпингень торпингеть

### [[Куншкапинге]]нь торпингеть
* Кемемань торпингеть: Крёстпакамот;
* Канонь торпингеть (династият ютксо) (Якстере ды Ашо розань торпинге Англиясо);
* Велерицянь торпинге (Жакериясь Кранциясо, торпинге Германиясо (Bauernkrieg))

### Одпингень ды Течипингень торпингеть

### Мейлеиндустриянь торпингеть
Каракадома

**Каракадома** - вейссаевксост физикань ды химикань кевенть каладомань процесст.

Те тееви, зярдо кевень вишка ласкс потс понги ведь, конась кельмемстэ покшолгады ды тень вельде калавты кевенть.
Республика

**Республика** ( — *«вейсэндявксонь тев»*) — масторонь ветямонь форма, конасонть масторонь прявтось кочкави ломантнень эли кочкамонь специальной коллегия вельде. Улить республикань истят ёнкст: президентэнь, парламентэнь ды човорявозь.
Чамакс

мини
**Чамакс** — чама лангс путовиця улемксэсь, конанть оршить ломань чамонзо кекшнемга эли ломаненть идемга. Чамаксось ули кой коряс ломань чамонть марто ве рунгонь, ды теньсэ улить керявкст сельмет ды курго туртов. Кезэрэнь шкасто чамакстнень лезы максызь апарот каршост идемга.
Шанкштадиця толкун

**Шанкштадиця толкун** — сезевкс лангозо, конась лыки куншкачисэ, косо лепштямозо, плотнойчизэ, температуразо кирнявтыть.
Чувякт

282пкс|thumb|Чувякт
**Чувякт**— кудонь шожда пильгс тонгомапельть. Коень коряс сынь теезь шожда коцтсто эли кедьстэ. Истят карьсемапельтне содавикст кезэрэнь пингстэ.
Ченькс

**Ченькс** — кеме симемапель, конанть теить кудосо ютавтома вельде. Сонзэ эйстэ иредить.
Пезнамо

**Пезнамо** — ве ютавтома невтевекшнемазо (явления), конась ашти каршо вийсэ пелькстнест ютксо.
Чекарь

thumb|Чекарь марто сырэсь
**Чекарь** — понгот, конат теить тарадсо срадыця мицелият а неевиця виевгавтовкстомо сельменень плодонь рунгот марто .

Улить лия чачост. Улить *пеницилл понгот*, конатнень лезэ максыть менькст сурбундамосо. Тень каршозо, ули *мукор понго (раужо чекарь)*, конась теи туронть ломатненень.
Ве-чапазь седь

**Ве-чапазь седь** (руз. угарный газ — **цядонь коштпона - газ**) — тюсстомо токсиконь коштпона.
Эйзюро

**Эйзюро** — кельмезь ведень сюрось, конась лиси латонь алов.
Мяги, Эстер

**Э́стер Ку́стовна Мя́ги** (; чачсь 1922 иень якшамковонь 10 чистэ, Таллин ошсо, Эстэнь Масторсо) —  эстэнь седийсёрмадей ды тонавтыця.

## Эрямопингезэ
Ламо мель явсь фортепианосо седямонень, васня тонавтнесь сонсь, мейле сайнесь тонавтыцят, ютксост ульнесь Артур Лембаяк. Таллинэнь консерваториясо кувать ульнесь фортепианонь отделениясо. Ойнань перть кедензэ сэредезевсть ды фортепианонь ланга арсеманть савсь кадомс.

1951 иестэ прядызе композициянь коряс тонавтнеманзо Таллинэнь консерваториясо, научной ветицякс ульнесь Март Саар профессорось. Эстер саинзе ламо Сааронь идеянзо ды ламо мель явсь эстэнь масторонь музыкантень. 1954 иестэ Мяги прядызе Московонь консерваториянть, ветиця профессорокс ульнесь Виссарион Шебалин), теде мейле кармась тонавтомо Таллинэнь консерваториясо; тонавтома тевензэ поладовсть пенсияс лисема видс - 1984 иес . 1977 иестэ кармаль доцентокс. Сёрмалесь романст Александр Пушкинэнь, Керсти Мерилаасонь, Ральф Парве, Марие Ундерень валморонь.  Сёрмалесь музыка, саемга, театрасо невтелмань туртов ("Зярдо тундось сась", 1959) ды лиянень.

## Седийсёрмадоманзо
* «Калевипоэгень Финнэнь масторов ардомазо» (Фридрих Крейцвальдонь валморонзо лангс, 1954)
* симфония (1968)
* «Буколика» оркестра туртов (1983)
* фортепианонь марто оркестра туртов концерт (1953)
* скрипка марто оркестра туртов концерт (1958)
* орган ды чембало марто оркестра туртов концерт (1980)
* фортепианонь ды кларнетэнь марто оркестра туртов вариацият (1972)

## Награды
* 1980 — Эстэнь ССРэнь вийкирдиень премиясь
* 1971 — Эстэнь масторонь искусствань Заслуженной теиця
* 1984 — Эстэнь масторонь раськень артискась

## Литература
* Музыкальный энциклопедический словарь / Гл. ред. Г. В. Келдыш. — М.: Советская энциклопедия, 1990. — с. 368 — ISBN 5-85270-033-9
* Мяги, Эстер Кустовна. Грустная песня и инвенция [Ноты] / комп. Э. К. Мяги // Произведения советских композиторов [Ноты] : для органа / сост. Н. О. Оксентян. – Л. : Советский композитор, 1982. – С.21-32. 
* 

## Невтевкст
* Эстер Мяги на Allmusic
Кярдла краторось

**Кярдла** (, истяжо содавикс кода *Kärdla astrobleme*) кратор, конась теевсь метеоритэнь модас вачкодемстэ, Эстэнь Мастор, Кярдла ошонь маласо.

4 вайгельбеть диаметрасо ды малава 455 миллионт иеть теевеманзо шкасто  - Ордовикень периодось (Late Ordovician). Краторось лазызе моданть ды взрывесь теевсь мода потсо.

Те метеоритэсь теевсь лия покш - 100 вайгельбень - метеоритэнь лазовома шкасто, паряк лия лазовкс метеориттнэ прасть Швецияв, Tворен ды Локне кратор метеориттнэ.

Краторось ульнесь ваннозь 1967-1981 иетнестэ эрьва кодамо тонань койнь ёндо. 

## Лисьмапрят
Пертьпельксэнь ванстома

**Пертьпельксэнь ванстома** — мероприятиянь те системанть лувсо пертьпельксэнь ванстомась, сонзэ лезэнзэ кепедемась, пертьпельксэнь ресурстнэнь видестэ тевс нолдамось.
Прявтош

[thumb|200px|[Саран ош — Мордовия Масторонь прявтошось]]
**Прявтош** (, ) — кирдимасторонь эли административной теевемань (ёнксонь, краень, республикань, провинциянь, штатонь) официальной тарка. Прявтошсонть аштить властень ды управлениянь прявт органтнэ: кирдимасторонь (территориянь) прявтонть резиденциясь (монархонь, президентэнь, губернаторонь), парламентэсь, куншкань министерстватне ды ведомстватне, Верховной судось.
Чеядавкс

[мини|300пкс|Чеядавксэсь [Валдаень брижа|Валдайсэ, Селигер эрьке вакссо]]
**Чеядавкс**,,, **нупоньчей**, **čęj**, (*тилим*) — пек начтозь ды касыця начконь вечкиця касовкссо модалангонь тарка.
Ведень ресурст

**Ведень ресурст** — модалангонь ды модаалксонь ведть, конатне тевс нолдавить эли мереви сынст нолдамс тевень .
Цярахман

thumb|220px|Цярахман
**Цярахман** (*серякма*) — эйпокольнень кондят 5 мм саезь 55 мм молемс пертькоштонь оймавкст.
Навести (лей)

**На́вести** (, ташто лем ) — Эстэнь Масторонь лембеёно леесь; сехте кувака ды ведев леесь, конась пры Пярну леентень.

Леенть ушодксозо Куншка-Эстэнь равнинасо, 7 вайгельбеть Имавере веледе. Чуди Ярвамаа, Вильяндимаа, Пярнумаа ёнкстнева.
Витьёндо прыть Навести леентень: Саарйыги, Ретла, Ряпу лейтне. Кершёндо: Халлисте (86 вайгельбеть кувалмозо), Рясна-Ойя.

Алце берёгтнэва аштить вирть ды нупоньчейть (чеядавкс), эрямотаркатнеде - аламо.

Чудематаркань ало аштить лисезь карбонатонь породат: известнякт ды доломитт.

Навести леесь сюпав калсо. Конатнеде 18 эрьва кодат вид, сехте ламотне эйстэдест: леень форель, нучко, чуварка, ёзь, ментюк, цапа.

## Лисьмапрят


## Невтевкст
* www.eestigiid.ee
Эень молема

[thumb|300px|[Нева лей лангсо эень молема]]
**Эень молема** — лей ды эрьке лангсо ведень чудеманть эли варманть коряс эень молема.
Эйгажа

thumb|300px|Тикше лангсо эйгажа
**Эйгажа** — тарад, тикше, мода ды лия мезе лангсо эень плотна слоень путовкст.
Чинь система

**Чинь система** — менелень телатнень те системась ашти чинть ды сонзэ вакска чарыця чарытешттнень ды сынст спутниктнень эйстэ, а истя жо ламо вишка чарытештть (астероидт), кометат ды менелькевэнь челькс.
Эстэнь Масторонь идема комитетэсь

**Эстэнь масторонь идема комитетэсь** ( эли *Päästekomitee*) ульнесь Эстляндиянь Земской советэнь тевень теевемань органокс, конась нолдась Эстэнь масторонь явомань-башка аштемань декларация.

Идемань комитетэсь теезель 1918 иень даволковонь 19 чистэ. Теицязо ульнесь Земской советэсь. Самай се шкане, зярдо советэнь ушмотне потасть удалов, рузонь масторсо мольсь Гражданской ойнась ды Германия империянь ушмантнэ совильть Эстэнь Масторов.

Комитетэнь пурнавоматаркакс кармась таллинэнь интеллигенциянь клубось, конась ульнесь «Эстония» театрань вере этажсо. Комитетэнтень максозольть весе прават тевень решамсто. Васенцекс комитетэнь ломанекс ульнесть Юри Вильмс, Константин Пятс ды Юхан Кукк, кавто меельцетне совавтозельть тов эсь арайстэ.

Даволковонь 20 чистэ Кукк яволявтсь эсь прянь лисемадо ды тарказонзо путызь Коник, Константинэнь. Комитетэсь поладызе Явома-башка аштемань декларациянь сёрмадома. Ульнесть теезь ламо полавтомат ды меельце решамонь кисэ теезель лия комиссия, козонь истяжо совасть колмо ломанть: Кукк (Земской управань ярмаковнь ветямо прявтось), Яаксон (Земской советэнь прявтонь лездыцясь) ды Фердинанд Петерсон (эли Петерсен — Земской управань техникань пельксэнь прявт). Идемань комитетэсь яволявть Эстэнь Масторонь башка аштицякс ды демократической республикакс даволковонь 23 чистэ Пярну ошсо ды даволковонь 24 чистэ Таллин ошсо.

1918 иестэ даволковонь 24 чистэ Эстэнь Масторонь идема комитетэсь пурнась Эстэнь Масторонь Шкав правительства.

## Примечаният
Кейла (лей)

кенжешка|Bидео 2022
**Кейла** () — лей, конась чуди пелевеёно-чивалгомаёно Эстэнь Масторга, ушодксозо ашти Лоосалу нупоньчейсэ,
Рапламаа ёнкссо, пры Финнэнь ведьуловс Кейла-Йоа велесэ. Леенть кувалмозо — 111,8 вайгельбеть, ведень пурнамо масторксось — 669,3 вайгельбеть².

Кейла — сехте кувака Финнэнь ведьуловонь леесь. Кавто покш Кейлас ведень кандыця леекс аштить Атла ды Майдла.

Кейлань ведьпрамось а ютави калтнэнень миграциянь шкане, конатне уить иневедстэ.


Keila jõgi. 04.jpg
Keila jõgi. 09.jpg
Keila-Joa Wasserfall 02.JPG
Keila raudteesild.jpg
Lohu mõisa veskitamm Keila jõel.jpg


## Лисьмапрят
Пик, Карел

**Карел Пик** (, 1920-це иень ацамковонь 6-це чи — 1995-це иень умарьковонь 15-це чи) — чехиянь эсперантист, Эсперантонь академиянь улиця, валморозей ды эсперантонь кельсэ нурька ёвтнемань, эссень ды романонь сёрмадыця.

Карел Пик ульнесь эсперанто кельсэ произведениянь содавикс сёрмадыцякс. Сон совавтсь ды нолдась тевс ламо неологизмат, конат-конат эйстэст ульнесть кавтолдовтыцят. Неологизматнеде башка, сон содавсь кода эсперанто келенть экспериментсэ тевс нолдамосо. Кона-кона эсперантисттнэ кортыть, келя, Пик истя васов тусь экспериментсэнзэ, мик эсперантонть таркас нолдась тевс кдамо-бути лия, эсензэ арсевть кель.

Сонзэ сехте содавикс трудозо, косо парсте неявить лингвистикань экспериментэнзэ, те *La Litomiŝla tombejo (кладбище в Литомышле)* пельс автобиографической роман (1981). Те калмазырьсэнть сонзэ Литомышль тиринь ошсо калмазь сонськак. Калмонзо лангсо паметниксэнть чехень валсо сёрмадозь «Esperantský spisovatel» («эсперанто-писатель»).

Уильям Олд шотландось, эсперанто кельсэ сёрмадеесь, поэтэсь ды кельстэ кельс ютавтыцясь совавтызе Пикень романонзо эсперанто кельсэ классикань произведениянь спискас.

## Публикацият

* Нурька историят
** Ekkrioj de Georgino
** Fabeloj el transe
** La Davida harpo
** Aboco
** Angoro
* Новеллат
** La Litomiŝla tombejo
** Ordeno de verkistoj
** Mistero de tri unuoj
** La Bermuda triangulo (Бермудский треугольник)
** Klaĉejo
* Статьят
** La granda superstiĉo
* Эссеть
** Kritiko kaj recenzistiko en Esperanto
** La interna vivo de Esperanto
** Esperantaj neologismoj (Неологизмы эсперанто, Esperantista 1949, pp. 57, 65)

## Литературась
* *«Prefere karoli picxe ol paroli kicxe»*, Jorge Camacho
* Pri *La Litomisxla tombejo* vidu Sten Johansson, *Bohemia amoro: Karolo Picx kaj Eli Urbanová* 2005
* *Pri homoj kaj verkoj. Eseoj pri la Esperanto-kulturo*. UEA. Rotterdam. 2012. 143 pagxoj. Pagxoj 95-112
* Vlastimil Novobilský: Skizo pri la Esperanta literaturo, p. 57, eldonis Esperanto-junularo ĉe Domo de Kulturo en Opava (1956)
* S. Kamarýt: Historio de La Esperanto-movado en Ĉeĥoslovakio, p. 111, ĈEA 1982
* Alfonso Pechan: Gvidlibro por supera ekzameno, p. 155, Budapest 1966.
## Невтевкст
* [Произведения Карела Пик в Австрийской национальной библиотеке в Вене](https://archive.today/20121230090631/http://search.obvsg.at/primo_library/libweb/action/search.do?dscnt=0&vl(1UI0)=contains&frbg=&scp.scps=scope:(ONB_aleph_esperanto)&tab=onb_sondersammlungen&dstmp=1321535973264&srt=rank&ct=search&mode=Basic&dum=true&tb=t&indx=1&vl(freeText0)=Karolo+Pi%C4%8D&vid=ONB&fn=search)
* Произведения Карела Пик в немецкой национальной библиотеке в Лейпциге
* Карел Пик на сайте на писателей на эсперанто
* Сайт о Кареле Пик
Прангли усия

**Прангли** (, ) - Эстэнь Масторонь пелевеёнкссо аштиця усия, Финэнь ведьулосо, Виймси муниципалитетсэ. Усиянь покшолмазо - 6,44 вайгельбеть², эрицятнеде - 100 ломанть. Виймси муниципалитетсэ Прангли усиясь ашти вейкине усиякс, косо свал улить эрицят. Те Эсэнь масторонь вейке кавксо вишка усиятнестэ свалшкань эриця марто. Сень лангс апак вано, што усиясь ловови Вийсинь муниципалитэтсэ аштицякс, сонзэ ули та-кодамо эсь прянь кирдемась-ветямось (руз.самоопределение).

## Географиясь
Прангли ашти Вимси пельсусиядо 9 вайгельбеть, иневедьсэ, пелевеёнксов. 

Сехте кувака таркасо кувалмозо 5,75 вайгельбеть, келезэ 3,2 вайгельбеть. Малава весе модась - сёвонь. 

Усиянь берёгтнэ - кев ды песэк. Усиянь сехте вере аштиця таркась - Кулламяги, 10 метрат иневедень вере. Прнагли усиясо улить зярыя покш кевть (руз.валун): 
*Якстере кев* ды *[[Тумоатякш]]*. Усиясо касы пичевирь. Нармунтнеде малава 40 видт. Пертьпелькстэнь ванстомань туртов усиясо теезель Пранглинь ванстома тарка. Ванстома таркантень сови усиянть чилисемаёнксось ды Акс шабра усиясь. Усиянь пельксэсь истяжо ашти w:Natura 2000 таркакс. Усиясо колмо велеть Келназе, Идаотса ды Ляэнеотса. Калназесэ ашти венчень само-туема тарка.


Kotkakivi at Prangli.JPG|Kotkakivi
Prangli saare põhjakülg*.JPG
Punane kivi Prangli.JPG
Prangli saar*.JPG
Prangli saare rannik.jpg


## Историязо
Прангли усиясь кепететсь иневедьстэ малава 3&nbsp;500 иеть удалов. Васенцеде лецневи сёрмадозь лисьмапрясо 1387 иестэ *Rango*. лем ало. Усиясо эрицятне се шкане ульнесь, арсемань коряс, шведт. Теде мейле усиянтень састь эрямо эстэнь масторонь ломанть ды финнт, калонькундыцят. Шведтнэ ды лия эрицятне велявтсть эстэкс 1600-пингесэ. 

1848 иестэ вачкасть церкува, Суоми Масторсто ускозь лазстэ.

1934 иестэ усиясо ульнесть 469 эрицят. Омбоце Весе Масторонь Ойнань мельга усиясь, кода весе Эстэнь Масторось, совась СССРэв. 1949 ие усиясо тейсть *Noor-Kaardiväg*-колхоз, конась 1961 иестэ ульнесь вейсэньгавтозь Кировонь лемсэ колхоз марто. 

1994 иестэ усиясо ульнесть 146 эрицят. Неень шкане эрицятнеде 100, регистрировазь - 135.


Prangli sadam 1922.jpg|1922
Prangli Laurentiuse kabel.JPG|Laurentsiuksen kirkko
Eestirand memorial site.jpg
Prangli rahvamaja 2014.JPG
Kelnase sadam 2014.JPG


## Лисьмапрят
Кассари усия

**Кассари** () — Эстэнь Масторонь чивалгомаёно усия. Усиясо ашти Эстэнь Масторонь культурань наследиянь объект - Кассари часовнясь. Усиянть покшолмазо 19,3 вайгельбеть³. Кассари - ветеце покш Эстэнь масторонь усияк. 

Усиясо ашти Айно Мария Калласонь музеесь ды Хийумаань музеесь (панжозь 1967 иестэ). Хийумаань музеенть теицязо ульнеcь Волли Мёумбаед - тонавтыця ды фольклоронь пурныця. Кавто иень ютазь музеентень макссть вийкирдиень (рус.государственной) статус. Тосо пурназь иневедень историянь тевть-валт, сокицянь-видицянь эрямодо, инязоронь шкань ды сонзэ охотямо ланга экспонатт, Эстэнь Масторонь башка аштемадо ды советэнь шкань ланга.

Кассариcэ эрить 300 ломанть ниле велесэ: Есикюла, Кассари, Орджаку ды Тагукюла.

Кассари - содавикс кизэнь курорт. Отт Ардер валморозей вечксь кизэнь ютавтома тесэ, тесэ ульнесь Яан Кроссонь ды Эллен Ниидунь кизэнь кудост.
 
## Лисьмапрят

## Сёрмадовкст
* Uno Kiisa: *Kassari.* Eesti Raamat, Tallinn 1985.
Косовань литературась

**Косовань литературась** ашти литературной произведениясто, конатнень сёрмадызь Косовань автортнэ албанонь, сербень, босниень ды туркань кельтнесэ. Косовань историясо явови османонь периодось, куш Османонь империянь кирдивийтне кардасть албанонь кельсэ сёрмадоманть 1912-це ие видьс. Те политикась кирдевсь сербской правлениянь шкасто Омбоце мировой войнань ушодомас.

Войнадо мейле школатнесэ тонавтсть сербень кельсэ. 1940-це иетнень прядовомсто якась салавань (подпольной) литература, кона теевсь ды печатавсь албанонь кельсэ. Эрьвась, кие рамиль «Rilinja» албанонь кельсэ газета, саевиль учётс тайной полициясо. Весе праватне албанонь келентень ды культурантень максовсть 1974-це иень од югославской конституциянь яволявтомадо мейле. Косовань албанской литературась ды культурась кармасть касомо-кепетеме.

1949-це иестэ «Jeta e re» литературной журналонь появамодо мейле албанонь кельсэ сёрмадыця югославиянь од автортнэнень ульнесь косо печатавомс. Башка монографият нолдавсть 1950-це иетнестэ. 1960-це иетнестэ косовань албантнэнь литературась кармась печатавомо ламонь-ламонь.

Серьёзной прозась, кода ловови, Косовасо появась 1950-це иетнень омбоце пельксстэ. Сестэ те жанрасонть сёрмадсть истят авторт, кода Митровицасто Хивзи Сулеймани, Приштинасто Адем Демачи ды Призрен алдо Гражданикстэ Антон Пашку. Истя жо Косовань XX-це пингень неявикс прозаиктненень кандовить Экрем Баша, Юсуф Буджови, Теки Дëрвисхи, Сабри Хамити, Рамиз Келменди, Мехмет Края, Бекир Муслиу, Реджеп Чосья, Муса Раниадани, Назми Ррахмани, Зейнуллах Ррахмани ды Азем Шкрели.

Косовань албантнэнь поэзиясь истя жо ульнесь вельть популярной, сонзэ юртнэ туить раськень койтнес. Икелень Югославиянь территориясо неень шкань албанонь поэзиянь ушодыцякс ловови Эсад Мекули. Лия неявикс неень шкань поэттнэнь ютксо Экрем Баша, Бесим Бокши, Ррахман Дедай, Мирко Гаши, Энвер Гьерчеку, Фахредин Гунга, Абдулла Конушевци, Дин Мехмети, Али Подримя ды Азем Шкрели.

Сербень литературань койтне састь XIII-це пингестэ. Сербень косовань XX-це пингень сехте неявикс-содавикс литератортнэнень кандовить Вукашин Филипович романистэсь, Даринка Еврич поэтессась, Радосав Стоянович писателесь, Петар Сарич поэтэсь ды прозаикесь, Лазар Вукович поэтэсь.

1970-1980-це иетнестэ косовань писательтне, кода сербенсетне, истя албанонсетнеяк, содавтозельть Косовань сёрмадеень вейсэндявкссо. 1980-це иень прядовомсто, зярдо пштилгадсь этнической ачарькодемась (конфликтэсь), сербтне кадызь те вейсэндявксонть, ды се шкастонть саезь Косовань сёрмадеень вейсэндявксос совить ансяк албанонь авторт. Те организациясь эзь кадово Косовань политической эрямодонть веёно, ламот сонзэ члентнэстэ, ютксост  Ибрагим Ругова, аштесть Косовань Демократической лигань ушодкссо.

## Лисьмапрят
Ташто найман (Джяковица)

альт=|кенжешка|300x300пкс|Найман
альт=|кенжешка|300x300пкс|Ташто наймансо лавка, 1957
Джяковицасо **Ташто найман (Покш найман)** (, ) — Косовасо сехте ташто найман. Исторической таркасонть, косо ашти найманось, истя жо ашти ошонь Хадум сехте ташто мечетесь, кона стявтозель 15-це пингестэ.

Покш найманось ульнесь Джяковицань экономиканть седеекс, тесэ торговасть сеньсэ, мезе усксть маласо велетнестэ. Ташто найманось калавтозель-лондавтозель 1999-це иень Косовань войнань шкасто, мейле строязель одс.

Мечетенть перька аштить калмолангонь путовкст, конатнень лангсо скульптурной декор ды Османонь ташто кельсэ сёрмадовкст. Умонь шкасто тосо калмасть Джяковицань содавикс кудораськень ломантнень. Мечетень комплексэнтень совакшнось истя жо хамам (туркань баня), конань яжизь 2008-це иестэ, ды 1671-це иень *ташто библиотекань здания* (янгазь Косовань войнанть шкасто).

Ташто найманось ашти ошонь куншкакуронть вакссо Крана леенть тона чиресэ сэденть трокс 5 минутань ютамо туросо. Найманось саи малав 3,5 га покшолмасо тарка, прявт куринканзо кувалмось 1 км, сонзэ кувалт аштить  малав 500 лавкат. Тосо истя жо ашти мечеть ды зярыя тюрбеть. Ташто найманонть куншкасо ашти часонь башня, кона стявтозель 1597-це иестэ. 1912-це иестэ, Балканонь войнатнень шкасто, сон янгазель, мейле одс кепедезель.

## Историясь
Джяковицань Покш найманось чачсь васень мастертнэнь ды ремесленниктнень появамост марто. Те ульнесь, зярдо Джяковицась получась касабынь (вишка ошкень) статус. Васенцекс наймандонть сёрмадсь Эвлиа Челеби туркань путешественникесь, кона сакшнось Джяковицав 1662-це иестэ ды дивась сонзэ мазычинтень. Покш наймансонть ульнесть ламо эрьва кодат лавкат. Тосо торговасть кшнинь коряс мастерт, кедень тейниця мастерт, кодыцят, жестянщикть, шорникть ды истя седе тов.

## Примечаният

## Литературась

* Masar Rizvanolli (2009). *Grand Bazaar of Gjakova*. Gjakove: Association of Intellectuals.
Косова Республикасо туризмась

**[[Косово Мастор|Косова Республикась]]** ашти Европань обедъёнкс марто чилисема ёнкссо, Балканонь полуостровсо, Косово географической регионсо. Сербиянь конституциянть коряс, Косова Республикань территориясь - те Сербия Республикань пелькс ды сови сонзэ эйс кода Автономной край Косово ды Метохия, ансяк алкуксчисэ Косовась Сербиянь кирдивийтнесэ а кирдеви.

Косовань туристической объекттнэс кандовить иллирийской, дарданской, римской, византийской, сербской ды османской шкань археологической наследиясь, традиционной албанонь кухнясь, архитектурась, религиозной наследиясь, койтне ды пертьпельксэнь ландшафттнэ. Региононь ламо памятниктне яжазельть Косовань войнань шкасто (1998—1999).

«New York Times» аравтызе Косовань 36-це таркас се таркатнень ютксо, конатнес эряви пачкодемс 2011-це иестэ. Секе жо иестэнть Косовась кепедевсь малав 40 таркас (местас) Skyscanner поисковой системасонть, кона путы питне мировой туризмань касомантень..

## Статистикась
Косова Республикань статистической агенствась невтни инжень кудотнень коряс статистиканть эрьва кварталсто 2008-це иестэ саезь. Эрьва кварталсто инжень кудосо ютавтозь ветне (нерезедентэнь): 10 000-сто саезь 13 000-с 2008-це иестэ, 14 000-сто саезь 24 000-с 2009-це иестэ , 16 000-сто саезь 22 000-с 2010-це иестэ ды 11 000-сто саезь  22 000-с 2011-це иестэ. Статистической агенствань даннойтнень коряс, 2016-це иень 3-це кварталсто инжень кудотнесэ эрясть весемезэ 36 872 ломанть, конатнестэ тосконь эрицятнеде ульнесть 29,23 %, 70,77 % — лия масторстольть.

Таблицасонть невтезь инжетнень-аволь резиденттнэнь ламочист само масторост коряс (даннойтне 2011-це иень):

## Стакачитне
Сербиясь ванны Косованть кода эсь территориянь пелькс. Секс туристтнэнень, конатнень паспортсост Косова Республикань штампт, а мерить Сербияс совамодо..

## Невтевкст
Косовань вилайет

**Косовань вилайет** (осман. ولايت قوصوه, Vilâyet-i Kosova&#x200E;; ; ; макед. Косовски вилает, сербохорв. Kosovski vilaet; ) — Балканонь полуостровсо Османской империянь провинция, кона совавтсь эсензэ эйс Косовань территориянть ды Македониянь покш пельксэнть. Санджак сербско-черногорской регионось истяжо формальна совавтовсь  вилайетэнтень, куш 1878-це иестэ саезь 1909-це иес ульнесь Австро-Венгриянь оккупация ало. Ускюб (Скопье) ульнесь провинциянь административной куншкакурокс ды сехте покш ошокс, косо эрясть 32 000 ломанть. Покшолмань коряс омбоце ошось — Приштина, ломанензэ 30 000.

Вилайетэсь совавтсь эсензэ эйс вете санджакт:

* Скопской — Скопье, Куманово, Качаник, Штип, Кратово  ды Кочани оштнэнь марто
* Призренэнь — Призрен ды Тетово
* Печень — Печ, Джаковица, Гусинье, Беране ды Трговиште
* Приштинань — Приштина, Косовска-Митровица, Вучитрн, Гниляне ды Прешево
* Новипазаронь — Нови-Пазар, Сьеница, Колашин, Нова-Варош ды Приеполье

Косовань вилайетэнть лангс албанонь национальной движениясь вансь кода албанонь независимой государствань прообраз лангс. Самай сонзэ территориясо теезель Призренэнь лигась.

Балканонь васенце войнадонть мейле вилайетэсь ульнесь явозь Сербия, Черногория ды Албания ютксо.

## Примечаният

## Невтевкст

*
Призренэнь санджак

**Призренэнь санджак** (, , ) ― Османской империянь санджактнэстэ вейкесь, административной куншкатарказо Призренсэ. Теезель сеске, кодак Османонь империясь нельгизе Призренэнть Сербской деспотиянть кедьстэ 1455-це иестэ. Сербиянь кадовозь территориясь саезель Смедеревань прамонзо марто 1459-це иестэ ды явозель истямо санджакс: Вучитрнэнь санджак, Крушевацкой санджак ды Смедеревань санджак. Балканонь васенце войнанть ушодовомсто 1912-це иестэ Призренэнь санджаконь территориянть занизь Сербия королевствань ды Черногория королевствань ушмотне. Лондононь договоронть коряс, кона сёрмадстозель 1913-це иень панжиковонь 30-це чистэ, Призренэнь санджаконь территориясь явозель Сербиянь ды Черногориянь ютксо.

## Административной явомась
Османской империянь 1571-це иень регистранть коряс, Призренэнь санджаксонть ульнесть вете нахият: Призрен, Хоча, Жежна, Трговиште ды Бихор.

Санджаконь икелень седе покш территориясь ней сови Косовас (Призрен ды Хоча), Сербияс (Жежна, Нови-Пазар ошонть эйстэ 20 км обедъёнкс марто чилисема ёнов) ды сех вишка пельксэсь ― Черногорияс (Бихор ды Трговиште, кона Рожае вакссо).

## Шкодер, Призрен ды Косово вилайеттнэ
1867-це иестэ Призренэнь санджакось ульнесь вейсэндязь Дибринэнь санджаконть ды Скадаронь санджаконть марто, ды вейсэ сынь тейсть Шкодер вилайет. 1871-це иестэ Призренэнь санджакось совась одс теезь Призренэнь вилайетс. Призренэнь вилайетэсь Призренэнь санджаконть марто вейсэ совасть Косовань вилайетс, кона теезель 1877-це иестэ. Призренэсь кармась улеме Косовань вилайетэнь административной куншкакурокс.

## Младотурецкой революция
Младотурецкой революциядо мейле 1908-це иестэ Османонь империясо ютасть васень парламентской кочкамот, Призренэнь санджаксояк.

## Пекстамозо-лоткавтомазо
1912-це иень ожоковонь прядовомс Балканонь васень войнанть пингстэ Призренэнь санджаконть занизь Сербия королевствань ды Черногориянь ушмотне. Лондононь мирной договоронть коряс, конань сёрмадстызь Лондононь конференциясонть 1913-це иестэ, сонзэ территориясь ульнесь явозь Сербиянь ды Черногориянь ютксо.

## Литературась
* Katić, Tatjana (2010), Tibor Živković, ed., Опширни попис призренског санџака из 1571. године (Detailed register of the prizren sancak from 1571.), Belgrade: Istorijski Institut, , OCLC 712374230,  ''године (Detailed register of the prizren sancak from 1571.)'' (in Serbian), Belgrade: Istorijski Institut, ISBN&nbsp;978-86-7743-081-8, OCLC&nbsp;[//www.worldcat.org/oclc/712374230 712374230]&nbsp;
* Prizren Sancağı’nın Idarî Yapısı (1864–1912), History Studies, vol. 2/1, 2010 &nbsp;
Ульпиана

альт=|кенжешка|250x250пкс|Мезе кадовсь Ульпианадо
**Ульпиана** — Мёзиясо кезэрень римень ош (ней сон пельс ловозь (частична признанной) Косово Республикань государствань территориясо).

Ошось ледстневи эштё Страбон географонть сёрмадовкссонзо кода «ташто ош» («старый город»). Ульпианась лемдязель Марк Ульпий Траян императоронть лемга. Те ошось ульнесь пек эрявикс перевалочной таркакс се кинть лангсо, кона сюлмасьЭгейской иневеденть ды Дунаенть ды кинть, кона ветясь Адриатикасто алов Дунаень чудеманзо коряс Ратиарияв. Ульпианадо аволь васоло сравтовкшность сиянь ламодояк ламо рудникть.

Notitia Dignitatum пачти: ошсонть аштесь римень гарнизон. Диоклетианонь пингстэ областной администрациянь реформась теизе Ульпианань Дардания од провинциянь прявтошокс ды епископонь эрямо таркакс. 479-це иестэ ошось ульнесь грабазь ды яжазь 3 тёжат готтнэсэ, конатнень прявтсоль Теодорих Великой. Марцеллин Комит византиянь историкесь пачти: дарданонь  кодамо-бути  ош пек калавтозель модасорномасо 518-це иестэ. Паряк, те ульнесь Ульпиана. Юстиниан I-нь пингстэ, Прокопий Кесарийскоень пачтямонзо коряс:«*В области дарданов был древний город, по имени Ульпиана. Стены этого города разваливались и были вообще непригодны. Большую часть их император разрушил [и выстроил новые], придал этому городу много других украшений и, доведя его до того прекрасного вида, в каком он является теперь, назвал его Юстинианой Секундой; последним словом римляне обозначают „Второй“.*»
VI-це пингестэ ошонть, арсеви, янгизь славянтнэ. Ульпианань таркасо неень археологтнэ мусть ламо монетат, барельефт, кудонь фундаментт.

## Лисьмапрят


## Литературась
* B. Bavant. «La ville dans le Nord de l’Illyricum» dans *Villes et peuplement dans l’Illyricum protobyzantin*. Rome. 1984. p.&nbsp;247.
* Прокопий Кесарийский. О постройках.
Призренэнь лига

альт=|кенжешка|320x320пкс|Кудо, козо пурнавкшновсь Призренэнь лигась, Косова
**Призренэнь лига** — Албаниянь национальной организация, кона теезель 1878-це иень аштемковонь 10-це чистэ албанонь национальной одс чачомань (возрождениянь) лувсо. 

## Историясь
Теезель Призрен ошсо Берлинской конгрессэнь решениятнень топавтомас анолдамонь кис; конгрессэнть коряс, сестэнь Османской империянь кона-кона приграничной таркатне максозельть Черногориянень ды Грециянень. Те тевесь пек ацирьгавтынзе тосо эриця этнической албантнэнь.

1878-це иень аштемковонь 10-це чинь съездсэнть ульнесть феодально-патриархальной знать, чиновникть ды покш наймунт. Васня организациясь теезель туркань правительстванть лездамонзо вельде, ансяк 1878-це иень сундерьковсто кармась вешеме албанонь населения марто областтнень туртов автономия, мезесь пачтинзе Призренской лиганть ды туркань правительстванть юткссо сюлмотнень керямонтень.

1880-це иестэ лигань прявтокс теевсь Абдуль-бей Фрашери. Ломантне кепедевсть ды туркань правительствась ульнесь панезь албанонь населения марто таркатнестэ. 1881-це иестэ Призренэнь лигась яволявтызе прянзо неть территориятнесэ временной правительствакс. Ансяк туркань правительствась лепштинзе албанонь ушмотнень ды изнизе Призренэнь лиганть.

## Истя жо вант
* Сефери, Идриз

## Литературась
*
Нармушадь

**Нармушадь** - велесь Шиловонь буесэ Рязанень ёнкссо. Ашти Торта лейсэ.

## Лем лисьмапрязо
Лемесь лисесь мещёрань кельстэ "нарму" (нармунь, косо -нь - аламолгавтниця педевксесь) ды "шадь" (сэдь) валтнестэ.

## Эрямопинге
Велесь васня кадовсь 1578 иесэ прок "Нермошед".
Мещёрань кель

**Мещёрань кель** - суоми-угрань кель.

Ули Курбский чиняз яволявтнема:Кучсамизь минек сестэ Иван Кежев колоньгемень тюжат ломанеть марто Рязанень мастор пачк ды мейле Мещёрань мастор пачк, косо ули мордовской кель.Смолякова пурназь материалт коряс кортави, те келесь ульнесь сехте маласонь эрзянь кель видьс.

## Мещёрань леметь

### Ошт
* Нармушадь
* Лався
* Чаур
* Чуликса
* Лашма
* Ибердус
* Чарус
* Шостье
* Ерахтур
* Елатьма

### Лейть
* Пещур
* Вадры
* Лашма
* Лакаша
Мещёра (раське)

**Мещёра** - кезэрэнь суоми-угорань раськесь, конась солавтовсь рузонь ды эрзянь раськетьсэ. Эрсь Ока лей чиресэ (Мещёрань лодом).

## Кель
Ули Курбский чиняз яволявтнема:Кучсамизь минек сестэ Иван Кежев колоньгемень тюжат ломанеть марто Рязанень мастор пачк ды мейле Мещёрань мастор пачк, косо ули мордовской кель.Смолякова пурназь материалт коряс кортави, те келесь ульнесь сехте маласонь эрзянь кель видьс.

## Культура
Культура ульнесь пек маласонь эрзянь культура видьс.
Лав

**Лав**&nbsp;— синдром, конась тееви прякедень лутневема эйстэ.
Курся

**Курся** - вейке кавто кеверькикс вейссаевкстнестэ, конась ашти весе тешкстнестэ тень киксэнть лангсо, конат аштить лапужалангосо куншкань тешкссэ содавикс кувалмосонть. Эрьва кавто текшстнэ явовить кеверькиксэнть кавто явовкстнес, эрьва явовксось лемдеви курсякс.
Джяковица (аэропорт)

альт=|кенжешка|300x300пкс|Джяковица аэропортсо итальянонь ВВС G 222 самолётсо 1999-це иень таштамковонь 23-це чистэ васенце ливтямонтень кеврунго
альт=|кенжешка|300x300пкс|Джяковица аэропортонь ливтямо-озамо кись
**Джяковица аэропорт** — Косовань чивалгома ёнкссо Джяковица ошонть эйстэ авасоло аэропорт. Улить арсемат теемс аэропортонть гражданскоекс ды нолдамонзо тевс аволь питней коммерческой авиакомпаниянь ды сталмонь усксема рейстнэнь туртов.

## Косо сон ашти
Джяковица аэропортось ашти Джяковица ошонть маласо, Радонич эрькенть эйстэ 4 км пелечиёнксов.

## Историясь
Аэропортось строязель KFOR-нь туртов 1999-це иень Косовань войнадонть мейле уликс аэродромонть вакссо, конань нолдасть тевс велень хозяйствань тевтнень топавтомсто. Неень шкань аэропортось эрявсь седе пек военной ды гуманитарной рейстнэнь туртов. Ульнесь ответственностень итальянонь зонасо. Сехте покш самолётокс, кона валгонесь аэропортонтень, ульнесь Боинг 737.

2013-це иень ацамковонь 18-це чистэ аэропортосьИталиянь ВВС-нть эйстэ максозель Косова Республикань правительствантень. Итальянонь азорксчинть пингстэ Джяковица аэропортканть ютасть 27000-до ламо самолётт, 220000 пассажирт ды 40000-до ламо тоннат груз.

Таркасо (местной) ды национальной правительстватне арсить Джяковица аэропорттонть теемс гражданской ды коммерческой аэропорт. 2015-це иень ацамковонь чинь даннойтнень коряс - аэропортось пекстазь Косовань кирдивийтнесэ. Сон улевель натой конкурентэкс пек грузязь Приштинань аэропортонть туртов. Теде башка, Джяковица аэропортонть кис теяк: телень шкане сувось ашти тосо аволь истя сеедьстэ, кода Приштинань аэропортсо. Аэропортонь реконструкциянь проектэнть коряс арсеви кувалгавтомс ливтямо-озамо кинть 2400 метрас неень 1800 метрасто ды келейгавтомс сонзэ 30 метрасто 45 метрас. Истя улить топавозь ИКАО-нь стандарттнэ.


## Лисьмапрят


## Невтевкст
* Аэропорт Джяковица 
* The Italian Air Force in Kosovo
Кейла (ведьпрамо)

кенжешка|Bидео 2022
**Кейла** − Кейла ведьпрамось ашти Эстень Масторсо, Харьюмаа ёнкссо, Кейла волостьсэ, Кейла лей лангсо, Кейла-Йоа велесэ. Ведьпрамонть сэрезэ 6 метрат, келезэ - 70 метра, виевчинзэ кувалт ашти колмоцекс  Нарва ды Ягала мельга.

Ведьпрамонь маласо ашти парк, косо 1833 иесэ Андрей Иванович Штакеншнейдерэнь проект коряс ульнесь вачказь Кейла-Йоа мызась, конанть азорокс ульнесь Александр фон Бенкендорф таркась седе мейле кармась содавиксэкс, кода Фалль замкась (Schloss Fall) Парксто ведьпрамос кись моли кавто седэнь трокс.

## Лисьмапрят
Призренэнь университет

**Призренэнь университет** — те государствань университет, кона ашти Призренсэ, Косово. Васня сон путозель-теезель1962-це иестэ кода Педагогикань прявт (*высшей) институт. Реорганизовазель 2010-це иестэ неень лементь ало.

## Историясь
Призренэнь университетэсь теезель Высшей педагогической институтсто, кона ушодызе тевензэ 1962-це иестэ. Тонавтомань неень формась университетсэнть ушодовсь 2010-це иестэ. Призренэнь университеттэнть мелявтыть Призренэнь округось ды Косова Республикась. Университетэнь важодийтне сеедьстэ кепетить квалификацияст ды тонавтомань ёрокчист, мейсэяк илязо уле седе берянь региононь ды Европань лия тонавтома таркатнеде. Университетсэнть седе ламо тонавтыть албанонь кельсэ, улить босниянь ды туркань кельтькак.

## Мезестэ ашти

* **Экономикань факультет**
** Бизнесэнь управления
** Раськеютконь (международной) менеджмент
* **Юридической факультет**
** Юриспруденция
* **Компьютерной наукань факультет**
** Программной обеспечениянь теема
** Информациянь технологият
* **Образованиянь факультет**
** Ушодома школань программа
** Школадо икелень тонавтома программа
* **Филологиянь факультет**
** Албанонь кель ды литература
** Англань кель ды литература
** Немецень кель ды литература
** Туркань кель ды литература
* **Естественной ды экологической наукань факультет**
** Агропромышленной комплекс
** Вирень хозяйства ды экология

## Примечаният
Доброши, Арта

**Арта Доброши** (; чачсь 1980-це иень ожоковонь 2-це чистэ (1980-10-02), Приштина) — косовань-албанонь актриса.

## Эрямо кизэ
Арта Доброши чачсь 1980-це иень ожоковонь 2-це чистэ Приштинасо. Ушодома школасо тонавтнемань шкасто сон эштё яксесь драмань курсав. 15 иесэ студентэнь полавтнема программанть коряс мольсь США-в. 17 иесэ велявтсь тиринь масторов, косо ниле иень перть Художествань академиясо тонавтнесь актёронь ёрокчис. Секе тев налкси театрасо.

Косовасо войнань шкасто Арта ульнесь Македония Республикасо, косо лездась теемс беженецэнь лагерь Международной медицинской корпусонть туртов. 2000-це иестэ важодсь кельстэ кельс ютавтыцякс НАТО-со.

Киносо васенцеде невтизе прянзо 2005-це иестэ. Содавиксэкс теевсь 2008-це иестэ «Молчание Лорны» фильмасо ролень налксемасо.

## Фильмографиязо

## Казнензэ ды номинациянзо

## Примечаният

## Невтевкст
Косоваронь Баскетболонь Суперлига

**Косоваронь Баскетболонь Суперлига** (Superliga e Kosovës në Basketboll) - Косовасо цёрань баскетболонь сехте покш лига. Теезель-пурназель 1991-це иестэ. 

Составось - 8-сто 10-с командат, конат пелькстыть кавто стадиясо.
Васенце стадиясь - регулярной сезон. Эрьва командантень эрьва команданть марто налксема нилексть ( кавксть кудосо ды кавксть инжесэ).
Омбоце стадиясь - ниле сехте вадря командатне "плей-офф" форматсо налксить чемпиононь лементь кис (командась, кона регулярной сезонсонть саи васенце тарканть, налкси нилеце таркань саиця команданть марто, омбоце таркань саицятне налксить колмоце таркань саицятнень марто).

## Сезононь коряс чемпионтнэ

### Титултнэ

* 1991/92  Сигал Приштина
* 1992/93  Печ 
* 1993/94  Печ
* 1994/95  Печ
* 1995/96  Печ
* 1996/97  Дрита
* 1997/98  *Не проводился из-за войны в Косово*
* 1998/99  *Не проводился из-за войны в Косово*
* 1999/00  Трепча
* 2000/01  Трепча

* 2001/02  Сигал Приштина
* 2002/03  Сигал Приштина
* 2003/04  Печ
* 2004/05  Мабетекс
* 2005/06  Сигал Приштина
* 2006/07  Сигал Приштина
* 2007/08  Сигал Приштина
* 2008/09  Сигал Приштина
* 2010/11  Сигал Приштина
* 2011/12  Трепча
* 2012/13  Печ
* 2013/14  Сигал Приштина

* 2014/15  Сигал Приштина
* 2015/16  Сигал Приштина
* 2016/17  Сигал Приштина
* 2017/18  Башкими

### Финалтнэ

### Клубга чемпионтнэ

## Невтевкст

* Kosovan basketball on Eurobasket
* Официальный сайт
Ягала (ведьпрамо)

**Ягала** () — Эстэнь Масторсо ведьпрамо истямо жо лем марто леенть лангсо, Харьюмаа ёнкссо, Йыэляхтме волостьсэ, 
ашти 4 вайгельбеть леенть прамсто Финнэнь ведьуловов ды 25 вайгельбеть Таллин ошсто чиньстямоёнов.

Ведьпрамонть сэресь - малава 8 м, келесь - малава 50 м. Сон вейке сехте покш Эстэнь Масторонь ведьпрамотнень ютксо. Ведьпрамось теи эсь ало истямо тарка, конаванть ютават ведень верьде прамонь шкасто вейке пестэ омбоцес. Те ведьпрамонть мель явовтыця тешксэсь. Ансяк эряви ваномс пильге алов: кевтне тосо покшт ды валанят.

Ялгала ведьпрамось ашти Эстэнь Масторонь ванстома ало пертьпельксэнь объект.

Кезэрень шкатнесэ ведьпрамонть ульнесь простой ломантнень ютксо лия лемезэ: **Йоарюнгас** ()

## Фотокувт

Jägala juga.jpg| Тундо
Jägala juga talvel.jpg| Теле
Jägala Juga (Jägalafallet).JPG| Кизэ
Jägala juga 22-03-2013.JPG|Эйзюрков 2013


## Лисьмапрят

## Невтевкст
*  
*  
* Полноэкранные панорамы 360º QTVR  водопада Ягала.
* Достопримечательности Эстонии
* Полный обзор главных достопримечательностей Эстонии 
* Балтийская Ниагара — янтарный водопад Ягала
* [Ягала (водопад)](https://ru.advisor.travel/poi/Yagala-(vodopad)-5972)
Неугрунд краторось

**Неугрунд краторось** те  Oсмуссааронь ды Красси усиянть ютксо аштиця ведь ало краторось, сыречизэ - 535 миллионт иеть.  Неугрунд - те сехте покш ды сехте сыре Эстэнь Масторонь метеорит эйсэ теезь кратор.

Неугрунд краторось ловови сехте вадрясто ванстовозь краторокс. Краторонть диаметразо 9 вайгельбеть, келезэ 2,5 -3 вайгельбет ды сэрезэ 50-100 м.  Краторось ашти ведь ало, секс сонзэ стака ванномс наукань ёндо. Метеоритеэнь пельде краторонть теевемась ульнесь доказазь 1998 иестэ.. Краторось пешксе эрьва кодамо ведь ало аштиця тевсэ, сексэ сонзэ васенце домкачизэ а содави, мереви, сон 500 метрадо седе покш.. Неень шкане краторонь домкачизэ 40-70 метрат.

Сонсь астероидэсь ульнесь малаво 1 вайгельбе диаметрасо. Взрывесь теевсь иневедсэ, косояк 100 вайгельбеть берёгстэ. Веденть эчкезэ се шкане ульнесь 100-200 метрат.

Краторонь координатт 59°20'N, 23°31'E.

## Ваннодо теде башка
*Neugrundi pank

## Лисьмапрят
Сигал Приштина (баскетболонь клуб)

**Сигал Приштина** () — косоваронь баскетболонь клуб, Приштинасо.

Командась налкси Косовань Баскетболонь Суперлигасо, Балканской Международной Баскетбольной Лигасо ды ФИБА Европа Кубкасо. 2016-це иенть коряс — Косовасо сехте паро клуб, кона изнясь национальной 12 чемпионствасо, национальной 11 кубкасо ды 3 суперкубкасо меельце 13 иетнестэ. 2013-це иестэ саезь клубось налкси Балканской Международной Баскетбольной Лигасо, ды сынь кармасть улеме косоваронь васенце клубокс, кона изнясь те пелькстамосонть 2015-це иестэ. 2015-це иестэ ушодсть налксеме ФИБА Европа Кубкасо.

## Изнявксост

### Национальной пелькстамот
Косоваронь Баскетболонь Суперлига

* Чемпион (12): 1991, 2002, 2003, 2004, 2006, 2007, 2008, 2009, 2011, 2014, 2015, 2016

Косовань Кубок

* Саиця (Обладатель) (11): 2002, 2003, 2005, 2006, 2007, 2008, 2009, 2010, 2013, 2014, 2016

Косовань Суперкубок

* Саиця (Обладатель) (3): 2012, 2013, 2014

### Международной пелькстамот
Балканонь лига

* Изниця: 2015, 2016

## Невтевкст

* Sigal Prishtina official web page
* Basketball Federation Of Kosovo
* Eurobasket.com
* BGbasket.com